
Abstract: Symbols are being used by human kind from the earliest times. Nowadays they can represent 
certain type of cultures’ expression. In the context of military culture, this article aims to present and analyse the 
place of, role of and manner in which military symbols can influence the attitude of the local population towards the 
presence of multinational forces, the perceived military power of a state and the internal cohesion of a military 
group (including those elements that contribute to increase the morale of the troops participating in multi-national 
joint missions). The demarche starts from taking into account some theoretical aspects regarding symbols as a 
reflection of culture in general and then as a reflection of military culture in particular. The main body of the paper 
focuses on presenting a series of different symbols’ exemplification. Some of them refer at highlighting the power of 
a group, other take into account the importance of symbols in underlining the cohesion of a group of individuals 
(representing a particular culture: the military one). These can influence the operational efficiency and fulfilling the 
planned goals of a military mission. The examples provided in this article are meant to emphasize the topicality, the 
relevance and importance of symbols for states, military and public opinion. 

Introducere 


Tema articolului este de actualitate, data Simbolistica diferita in context militar multinational 


fiind vastitatea continutului abordat si amplitudinea 
subiectului, cu referire directa la reprezentarea prin 
simboluri a unor misiuni militare întrunite 
multinaționale a unor tipuri de structuri militare 
aparținând diferitelor armate ale lumii si a unor 


structuri specifice aparținând organizaţiilor civile. 


a devenit o preocupare de interes personal, 
izvorâtă din dorința de a înțelege semnificaţia 
reprezentărilor simbolice în teatrul de operaţii din 
Afganistan, dar și relaţia acestor simboluri cu 
armatele din care personalul participant la misiune 


provine. 

Simbolistica poate avea o multiplă 
semnificaţie, pornind de la structurile militare sau 
civile implicate în sprijinul misiunii, continuând cu 
interesul pe care diferite specialități îl manifestă 
pentru diferite zone, misiuni și alianțe. O 
interpretare corectă realizată de experţi in 
domeniu poate dezvălui aspecte puţin cunoscute, 
reflectarea intereselor oficiale și/sau personale ale 
participanţilor. Orice studiu în acest domeniu poate 
reprezenta o contribuţie la baza de date și de 
informații privind atât latura formală, cât și cea 
informală a relationarii în coaliții de forte și în afara 


acestora. 
1. Abordări teoretice 


Curente filozofice precum cele ale 
simbolismului centrului sau simbolurile indiene ale 
timpului si ale eternității (de exemplu non-durata, 
simbolismul spatial etc.)', acordă simbolisticii un 
loc important. Așa cum afirma Mircea Eliade în 
lucrarea Imagini și simboluri, — „simbolismul există 
pretutindeni în gândirea religioasă, în orice 
domeniu al gandirii”. Întâlnim simbolismul în toate 
reprezentările fenomenelor artistice. Pre-rafaelitii 
au fost contemporani ai simboliștilor timpurii. 
Simbolistica s-a manifestat apoi în pictură, scrieri 
religioase, literatură, muzică, înregistrând o 
expansiune rapidă în toate formele de manifestare 
a vieţii sociale. 

În anul 1976, Edward T. Hall a elaborat 
„Modelul Iceberg” al culturii care se referă la faptul 
că aspectele vizibile ale acesteia sunt doar vârful 
unui iceberg (artă, limbă, muzică, religie, etc.), în 
timp ce ceea ce determină un acel tip de cultură 
este partea invizibilă a icebergului. În acest context 
a făcut referire la conducere, educație, viata, 
individualism, grup, norme, conceptele de spațiu si 
timp, etc.. Transpunând acest model al culturii, la 


cultura militară, deasupra liniei apei, care 


reprezintă suprafața vizibilă, găsim aspectele 
explicite, accesibile observaţiei comune, ușor de 
înțeles și de interpretat. Este locul unde se 
regăsesc și comportamentele, practicile, regulile și 
tradițiile militare, uniforma, rangul, salutul, 
intonarea imnului național cu ocazia unor 
ceremonii (schimbarea comenzii, onorarea eroilor 
etc.), steagul unității, embleme, insigne etc.. 
Partea invizibilă a modelului Iceberg este 
reprezentată de credințe, valori si modele specifice 
de gândire. Simbolurile isi regăsesc rădăcinile în 
această parte invizibilă a modelului Iceberg. 
Partea explicită a acestui model relevă informațiile 
la care cei intrați în noua cultură au acces imediat. 
Partea implicită a zonei invizibile este înțeleasă în 
timp dupa ce nou venitii în cultura respectivă se 
familiarizează cu credințele valorile si 
comportamentul membrilor culturii respective. 
Considerând cultura militară ca parte a 
culturii în general, în contextul analizei modelului 
Iceberg, aceasta conține un ansamblu de 
simboluri, norme, valori si moduri de viata, cu 
statut invizibil, neidentice cu cele ale culturii 
dominante într-o societate, dar nici în contradicție 
fata de acestea, ci particularizate lor. Organizațiile 
militare operează într-un mod particular, atât la 
nivel conștient, cat și subconștient, funcționarea în 
cadrul acestora fiind un fenomen complex care 
include simboluri, relaţii, comportamente și valori. 
Un exemplu este cel al modului în care 
oamenii în general se îmbracă, parte vizibilă a 
culturii dominante, cu o particularizare în partea 
nevăzută, specifica domeniului militar de 
individualizare si de apartenență la un 
grup/structură distinctă, realizat prin portul unor 
uniforme distincte care exemplifică locul, rolul și 
apartenenţa la acest grup sau structură. Militarii 
poartă uniforme care-i disting de restul membrilor 


societății. Militarii sunt echipați complet si înarmaţi, 

iar in situatii legitime ei pot face uz de forta si de 
armament conform regulilor de angajare. 

Revenind la simboluri, inainte 

de trece la partea concretă de 
exemplificare a lor, definirea acestora este 
esențială ca punct de plecare. Astfel, în 
conformitate cu Dicţionarul Explicativ al Limbii 
Române, simbolul este „un semn, obiect, imagine 
etc. care reprezintă indirect (în mod convenţional 
sau în virtutea unei corespondențe analogice) un 
obiect, o ființă, o noţiune, o idee, o însușire, un 
sentiment”. Acesta mai poate reprezenta si un 
„semn conventional sau grup de semne 
convenţionale folosit în știință și tehnică și care 
reprezintă sume, cantităţi, operaţii, fenomene, 
formule etc.” sau un crez sau „expunerea succintă 
a dogmelor fundamentale ale religiei creştine”. 
Dintre cele trei înțelesuri, mai ales primul este de 
interes pentru prezenta cercetare. În ceea ce 
privește literatura de specialitate, aducem in 
atenţie afirmaţia lui C. Peirce despre simbol, care 
în viziunea sa este: „un semn care se referă la un 
obiect pe care îl denotă în virtutea unei legi, de 
obicei o asociere de idei generale, care operează 
pentru a determina ca un simbol să fie interpretat 
ca făcând referire la acel obiect. Așadar un 
simbol poate fi interpretat doar pe baza sistemelor 
culturale împărtășite de membrii unei comunități si 
nu pentru că ar avea o legătură directă cu 
realitatea. 

Trecând la sfera particulară a sectorului 
militar, simbolurile militare sunt reprezentări ale 
statusului puterii militare, ale unităţilor, 
echipamentului din înzestrare, ale instalaţiilor, ale 
altor activități operaţionale specifice domeniului 
militar desfășurate în toate mediile”. În opinia mea 
ele se materializează prin: activităţi de pregătire, 
comunicare si de interacţiune (semne și semnale), 
ceremonii, funeralii, etosul/crezul militar, onoare, 


curaj, sacrificiu, reguli, norme, embleme, insigne, 


medalii, steaguri, drapele, etc. Simbolurile 
militare abundă în imagini cu rădăcini în istorie și 
în toate formele de artă și exprimă în general 
obiectivul misiunii, componente care reflectă 
modul de gândire al membrilor grupului, mesaje pe 


care grupul vrea să le transmită privitorului etc. 
2. Exemplificările simbolurilor 


Simbolurile sunt de mai multe tipuri. În 
linii mari am putea discuta despre cele care 
exprimă apartenenţa la un grup și ajută la 
coeziune a lui (în mediul militar le regăsim mai 
ales printr-o serie de elemente precum cele de 
vestimentaţie, cele atașate echipamentelor și 
mijloacelor tehnice utilizate de către acesta etc.) si 
simboluri care doresc să exprime forta/puterea 
unui grup (prin semnificaţia elementelor alese a fi 
reprezentative pentru grup, prin acţiunea asupra 
unor obiective cu semnificaţie pentru puterea 
economică, militară, civilizationala etc.). În legătură 
cu sistemul militar sunt de interes acele simboluri 
care privesc apartenenţa la această profesie (cu 
specificitatile fiecărui grup particular din interiorul 
armatei unui stat) si simbolurile de putere ale 
statului sau armatei respective care afectate de 
acțiuni externe pot atrage după sine consecinţe de 
securitate si legate de modul cum este perceput 


acel stat / acea armată. 


2.1 Simboluri de putere pentru 
fenomene cu impact major asupra securității 
Actualul context internaţional de securitate 
este caracterizat de fluiditate, complexitate și 
incertitudine. Una dintre vulnerabilitatile cele mai 
mari la adresa securității globale și regionale îl 
reprezintă terorismul. Conform lui Teodor Frunzeti 
definițiile recunoscute internaţional ale 
fenomenului converg în direcția unor elemente 


comune, care îl delimitează conceptual prin 


COLOCVIU STRATEGIC NR. 6/ 2018 


componentele sale care tin de: aspectul politic 
(actul terorist ca act politic in scopul unor efecte 
politice), psihologic (efect psihologic si teroarea 
generata), violent (violenta si caracterul distructiv 
folosite pentru îndeplinirea scopurilor), dinamic 
(solicită schimbări, revoluții sau mișcări politice), 
caracterul deliberat (acţiuni planificate; finalitatea 
constă în atingerea unor scopuri stabilite). Având 
în vedere componenta violentă și cea psihologică, 
de cele mai multe ori aceste atacuri vizează 
simboluri ale puterii militare, economice sau 
religioase, crezuri/credinte ale populaţiei sau a 
unor grupuri influente. 

Prin atacul de la 11 Septembrie 2001 au 
fost afectate simbolurile puterii mondiale, 
recunoscute de către opinia publică atât 
americană cât şi internațională: cel militar 
(Pentagonul) si cel economic (World Trade 
Center). Prin atacarea semnificației celor două 
simboluri ale puterii si mândriei nationale, s-a 
produs o puternică demoralizare la nivelul 
populaţiei, cu efecte şocante asupra ramurilor 
sistemului social. Prin instrumentarea atacului de 
la 11 Septembrie, Al Qaeda si Osama Bin Laden 
au devenit simboluri asociate terorismului si, de 
asemenea, tinte ale luptei antiteroriste globale. 
„Atacul de la 11 septembrie a fost cea mai mare 
reuşită a unui grup terorist din punct de vedere al 
mesajului transmis, din punct de vedere simbolic 
(au afectat foarte puternic centrele de putere 
politică, economică si militară din SUA) si statistic, 
privind numărul de victime în rândul populaţiei”. 

Mass media este unul dintre cele mai 
active instrumente prin care se promovează, în 
unele cazuri chiar și în mod agresiv, ideile și 
simbolurile în epoca modernă. La fel cum 
administrația americana a înțeles necesitatea 
susținerii efortului de război prin intermediul unei 
campanii de imagine, Osama bin Laden a înţeles 


că, pentru a obţine sprijinul comunităţii musulmane 


și a simpatizantilor pentru cauza sa, trebuie sa 
apeleze la aceleași canale de transmitere a 
mesajelor cu caracter manipulator. Televiziunea 
arabă Al-Jazeera a fost singurul post care s-a 
angajat în această campanie alături de bin Laden 
si care a transmis în repetate rânduri mesajele 
propagandistice ale acestuia. Cea mai eficientă 
armă pe care talibanii o au împotriva americanilor 
este religia și rolul catalizator pe care aceasta o 
are printre musulmani. „Ridicaţi-vă şi aparati-va 
religia și pe fraţii din Afganistan” împotriva „celei 
mai violente si feroce cruciade împotriva Islamului 
de la Mahomed până în prezent” '°, a spus bin 
Laden în cadrul unui discurs care a fost înregistrat 
pe o casetă video, transmisă, ca întotdeauna, de 
televiziunea al-Jazeera, din Qatar. Bin Laden a 
adăugat: „Islamul va cheamă. Acest război este 
mai presus de toate un război religios”. 

Talibanii au înțeles relația dintre 
simbolistica si religie si le-au folosit pe acestea ca 
instrumente ale influentarii audientelor locale si a 
culturii mult mai bine decat a facut-o Misiunea 
„Resolute Support” în Afganistan,  talibanii 
legitimându-și acţiunile și apelurile propagandistice 
invocând citate din Coran și Islam într-o manieră 
inacceptabilă pentru misiunea militară, în condiţiile 
în care din punct de vedere oficial, datorită 
sensibilităţii dialogului pe această temă, s-a 
interzis din partea misiunii orice acţiune mass- 
media cu referire directă sau indirectă la teme sau 
simboluri religioase. Aceasta le-a asigurat 
talibanilor o formă de legitimitate sau/şi autoritate 
în mesajele transmise către audienta lor țintă. 

Declanșarea războiului antiterorist și 
formarea Coaliției militare NATO a generat 
necesitatea adoptării unui sistem unic de 
comunicare militară prin simboluri. APP-6 „ NATO 
Joint Military Symbology” reprezintă un sistem unic 
de simboluri folosite de forțele întrunite pentru 


comunicarea specifică. Simbolurile pot fi generate 

automat de sistemele care operează informaţiile 
dispuse pe hărțile și grafice utilizând suport 


electronic sau dispuse manual. 


2.2 Simboluri de importanță pentru 
armatele statelor 

2.2.1 Simbolul unităţii, steagul, are 
puternice rădăcini în istorie. Legiunile romane 
aveau ca simbol acvila cu aripile desfăcute, 
confecționată din argint sau aur!?. Unitățile 
constitutive ale legiunii aveau simboluri de 
identificare animaliere'3. Purtătorul acvilei era cel 
mai brav sergent, cu merite deosebite, respectat 
de toţi ceilalți soldaţi. Acvila avea nu doar o 
relevanţă tactică, dar reprezenta un obiectiv 
important de capturat, fapt care impunea o 
protecţie deosebită. Deși acest simbol s-a 
diversificat sub forma steagurilor diferitelor unități 
ale armatelor lumii, înțelesul pentru soldați s-a 
menţinut. În opinia mea, un alt exemplu al 
exploatării la maximum a unui simbol, l-a constituit 
în urma evenimentelor produse la 11 Septembrie 
2001, nenumăratele imagini ale steagului 
american. Simbolul steagului american a fost 
amplificat de titluri ale edițiilor de stiri scrise în 
culorile roșu, alb, albastru, discursuri patriotic- 
triumfaliste, toate împreună producând un profund 
impact în rândul telespectatorilor. Apelul la unitate, 
donările de sânge pentru victimele atentatelor, 
rugăciunile pentru liniştea celor căzuți, fluturarea 
steagului american (alăturarea celor trei imagini 
nefiind întâmplătoare) au creat un puternic 
sentiment de patriotism, acțiune concertată 
generată pentru susținerea acțiunilor militare 


viitoare, de luptă antiteroristă. 


2.2.2 Simboluri ale puterii militare 
Printre cele mai vizibile expresii ale 
puterii militare se află si existența, numărul si 


avansul tehnologic al sistemelor de armament si 


tehnică militară. Navele, port-avioanele, noile 
modele de rachete, armele nucleare, submarinele 
etc. sunt simboluri ale puterii militare. „Dacă 
portavionul este un simbol, o expresie a 
suprematiei militare a Statelor Unite ale Americii 
ce se intinde de la al Doilea Război Mondial până 
astăzi, există un alt simbol ce surprinde perfect 
apusul acestuia: racheta chineză DF-21D, 
caracterizată de mulți experți drept o adevărată 
«ucigasa-de-portavioane»”"4, scrie H. Kazianis 
într-un articol publicat pe blogul The American 
Conservative. Simbolurile (apusul supremaţiei) pot 
fi asociate cu diferite tehnologii militare, cu scopul 
influentarii prin mass-media a populaţiei cu privire 
la schimbarea polilor puterii mondiale. 

Alături de simbolurile ce au în vedere 
tehnica militară, o serie de simboluri au în vedere 
resursa umană, precum etosul militar, simboluri 
ale pregătirii și acţiunii, simbolurile care tin de port 
etc. 


2.2.3 Etosul militar 

Parte a simbolisticii militare si forma de 
manifestare a apartenenţei la cultura militară, 
etosul militar reprezintă disponibilitatea militarului 
de a lupta si de a muri pentru cauza naţiunii si 
pentru unitatea din care acesta face parte. Etosul 
include curajul, respectul si loialitatea fata de 
camarazi. O mare parte a acestui simbol se 
bazează pe valorile de egalitate și de sacrificiu. 
Toţi participanții la luptă așteaptă de la ceilalţi să 
împartă în mod egal privatiunile și pericolele 
războiului. În contextul prezentat, acest lucru este 
demonstrat, simbolic, de către comandanţi si 
sergenti care mănâncă numai după ce sunt siguri 
că toți soldaţii lor au mâncat. Aceste tradiţii ajută la 
menţinerea continuității valorilor de egalitate, de 
apartenenţă la un grup/unitate distinctă și de 
sacrificiu. Un exemplu în acest sens este 


reprezentat în teatrul de operaţii Afganistan, de 

condiţiile de cazare si de hrănire care sunt egale 


pentru toti participantii la coalitia multinationala. 


2.2.4 Simboluri ale pregătirii si acţiunii 

În articolul „Moralul soldaţilor în Armata 
Română”!5, autorul surprinde aspecte importante, 
simboluri de pregătire si interacţiune care 
contribuiau la succesul sau insuccesul în luptă prin 
influențarea moralului militarilor. Deplasarea 
trupelor, ținuta, culorile acesteia, sunetele 
generate la declanşarea luptei, reprezintă doar 
câteva dintre elementele cu valoare simbolică care 
s-au regăsit în majoritatea războaielor. Curatatul 
armamentului are pe lângă valoarea funcțională de 
identificare a unor defectiuni si o valoare de simbol 
reamintind soldatilor faptul că ei sunt responsabili 
atât pentru propria viata, cat si pentru cea a 
camarazilor de arme. Daca zgomotul amplificat era 
un element de intimidare a adversarilor, în epoca 
luptei moderne, liniștea, elementul surpriză este 
elementul de suport al luptei. 


2.2.5 Simboluri consacrate profesiei militare 

= Uniformele militare au o complexă 
valoare de simbol. Apartenența la cultura militară, 
ca un act asumat și dorit cu pasiune si nu doar ca 
un alt loc de muncă din care persoana își obține 
venitul minim necesar subzistentei, atrage și un 
set de credinţe, valori și simboluri în care militarul 
crede, pe care le afișează cu mândrie și pentru 
care este gata să facă sacrificiul suprem. Uniforma 
militară, steagul unităţii, steagul naţional pot 
transmite mesaje conform cărora purtătorul 
acestora este agentul posibil al violenţei legitime si 
este protejat de un set de coduri foarte specifice, 
reguli și legi ale războiului. În context militar, 
uniformele simbolizează respectarea ordinelor, a 
lanțului de comandă, camaraderie, spiritul de corp 
și identificare formală cu rolurile în care militarii 


funcţionează. Uniforma este locul pe care se 


regăsesc rezultatele profesionale și experienţa prin 
semnele si medaliile dispuse pe aceasta. Pentru 
cunoscători este o descriere a trecutului și 
prezentului profesional al militarului care o poartă, 
certifică și ilustrează ierarhia militară. 

Misiunile internaţionale, exerciţiile 
comune, cursurile și alte diferite forme de 
interacțiune între militarii diferitelor armate 
naționale, oferă oportunitatea analizării formei de 
autoritate pe care aceștia o au. Calitatea si modul 
în care tinutele satisfac nevoile operative ale 
indivizilor se reflectă puternic în moralul armatei si 
în mândria de a face parte din ea. Combinatiile de 
culori pot genera stereotipii de interpretare si 
asocierea cu alte meserii consacrate!®. Spre 
exemplu, decizia de a da o anumită forma 
vestonului militar si anumite culori acestuia a 
generat asocierea profesiei de militar cu ocupația 
consacrată deja de ospătar. Sub-echiparea, modul 
deficitar de purtare a uniformei si atitudinea 
neglijentă afişată atunci când aceasta este purtată 
sunt elemente care arată lipsă de respect față de 
armata din care militarul face parte. 

Prin portul uniformei, militarii inteleg ca 
sunt reprezentanţii unui set de valori pentru 
națiunea respectivă. Atunci când clasa politică 
conducătoare nu are o deplină înțelegere a 
acestor semnificații si ia hotărâri contradictorii 
scalei de valori general acceptate, atunci se 
produc, pe lângă încălcări legislative, diminuarea 
încrederii populației în instituția militară și o 
demoralizare a acestei categorii sociale. Spre 
exemplu, când Ministerul Apărării al SUA a 
aprobat ca militarii de orientare LGTB să poarte la 
o paradă efecte militare, pe lângă faptul că a 
aprobat o încălcare a regulamentului portului 
tinutei militare, a deschis „cutia Pandorei” creând 
precedentul pentru încălcări viitoare ale acestor 
prevederi. În acord cu legislatiile nationale, militarii 


nu ar trebui să apere nici o cauză politică, ci doar 

interesele nationale. Deoarece multe cauze sunt 
puternic politizate, ele slujesc intereselor de partid 
în anumite momente. Pentru a avea credibilitate, 
instituţia militară, prin toate actele pe care le 
produce, trebuie să se păstreze în afara cauzelor 
controversate, dar pe de altă parte are o datorie de 
a rămâne în afara cauzelor politice. 

"Bereta, ca element component al 
uniformei, este simbolul armei din care militarul 
face parte, al unităţii, excelentei, mândriei si 
valorilor care însoțesc specialitatea respectivă. 
Bereta a căpătat o însemnătate specială odată cu 
autorizarea în 1962 a portului beretelor verzi de 
către forțele speciale americane, unităţi de elită 
recunoscute la nivel mondial. Este un semn de 
distincţie care nu trebuie generalizat, ci meritat, 
altfel îşi pierde însemnătatea emoțională. Putem 
crede că această beretă ar putea fi purtată doar în 
funcţie de merite, ceea ce nu este cazul, în 
schimb este un mod exterior prin care arma 
respectivă evidenţiază apartenenţa la un corp de 
forțe specializate, recunoscute ca eficacitate și ca 
spirit de corp. Apartenența la grupuri „speciale”, la 
care nu are acces majoritatea, are un puternic 
efect asupra recrutării. 

= Emblemele militare reprezintă si ele 
simboluri asociate tinutei militare. Primele dovezi 
ale existenţei istorice a emblemelor militare sunt 
evidenţiate în descrierea uneia dintre interacțiunile 
Generalului Kearny cu ofiţerii Corpului 3 Armată 
„Potomac”, în 1862 în urma căreia, ca semn de 
recunoaștere a militarilor din subordine, generalul 
a ordonat ca aceștia să poarte embleme roșii pe 
caschete  (Kearnys patches- emblemele lui 
Kearny). Emblemele sunt mijloace folosite de către 
militari pentru a se identifica, a simboliza și a 
descrie obiectivele misiunii din care face parte 
grupul respectiv. De obicei, emblemele sunt create 
de conducătorii misiunii cu participarea membrilor 


grupului. Prin culoare, simbolurile și expresiile 


încorporate, acestea oferă informaţii relationate cu 
misiunea și echipamentele folosite. Ele reprezintă 
adevărate limbaje de comunicare pentru 
cunoscători. Afişarea cu mândrie a acestora 
demonstrează încrederea în echipă și în scopul 
misiunii. Emblemele au un efect psihologic atât 
asupra membrilor echipei, cât și asupra privitorilor. 
Atunci când scopul este acela de influențare a 
privitorului într-un anumit sens, echipele de 
operaţii psihologice intra în acţiune și creează un 
produs potrivit pentru a contribui la îndeplinirea 
obiectivelor. Atunci când acestea sunt create de 
membrii echipei, fără participare externă, reflectă 
modul de gândire al grupului respectiv, modul cum 
acesta doreşte să fie perceput de privitori. 
Decorarea avioanelor de luptă în cel de- 
al Doilea Război Mondial, a câșiilor și 
echipamentelor de proiecție în războiul din 
Vietnam fac parte si ele din categoria aspectelor 
acceptate neoficial, cu scopul îmbunătățirii 
moralului trupelor. „Emblemele morale!” au o 
importanță crescută pentru veterani. Ele reprezintă 
modul de manifestare a mândriei si a recunostintei 
că au făcut parte dintr-o comunitate de militari, 
aflați în prezent în retragere. Aceste embleme sunt 
acordate ca formă de recunoaștere a apartenenței 
la o anumită unitate, ca amintire a unui serviciu 
specializat efectuat într-o anumită misiune sau 
conflict. Aceşiia obișnuiesc să le poarte pe 
jachete, sepci, bluze etc.. 
= Meaaliile sunt simboluri ale 
realizărilor și sacrificiului personal sau de grup. 
Lunar, în cadrul unei ceremonii impresionante se 
acordă medaliile NATO tuturor participanților 
militari si civili aflați la sfârșitul misiunilor sub 
conducere NATO. Acestea reprezintă o 
recunoaștere onorifică a participării la misiune, iar 
personalul cu merite deosebite poate primi 
distincţii naţionale sau internaţionale în semn de 


recunoștință pentru modul în care și-a îndeplinit 

misiunea în teatrul de operaţii. Militarii armatelor 
naţionale au o multitudine de ceremonii de 
înaintare în grad, recunoaștere a curajului și 
contribuției la misiune, toate desfășurate într-un 
cadru formal impresionant, ceea ce cultivă 
sentimentele de mândrie a apartenenţei la o 
armată care valorizează individul. 

= Formele de sprijin material și moral. 
Națiuni puternice, cum ar fi SUA, Germania, Marea 
Britanie, acordă sprijin moral și material 
personalului din aceste tari prin facilitarea unor 
servicii printre care și serviciul poștal. Aceasta are 
un efect pozitiv asupra militarilor acestor naţiuni și 
este perceput în mod simbolic ca un sprijin moral 
al populaţiei si al familiei, parte a tradiției de luptă 
din primul și al doilea Război Mondial. Un alt 
exemplu în acest sens este faptul că Armatele 
dezvoltate acordă o atenţie crescută programelor 
de informare și sprijin pentru familiile militarilor. 
Acestea reprezintă mijloace de informare, 
modalități care folosesc simboluri care transmit 
mesajul „nouă ne pasă”, „nu sunteți singuri”. 

= Funeraliile militare fac parte din 
simbolistica militară si sunt o manifestare a 
respectului pe care cultura din care face parte 
militarul decedat o acordă acestuia. Este modul în 
care luptătorul constientizeaza faptul că sacrificiul 
lui va fi onorat de către camarazi. Toate etapele 
procesului au o succesiune prestabilită si sunt 
aplicate ținându-se seama de gradul, drepturile la 
anumite onoruri post-mortem care se cuvin 
militarului decedat. În general cuprind următoarele 
aspecte: transferul, ultimul salut (salve de armă 
sau de tun), intonarea „Stingerii”, protocolul 
înmânării steagului familiei defunctului etc.18. 
Cimitirele militare reprezintă si ele simboluri ale 
modului în care este onorată memoria militarilor 
căzuți pe diferite fronturi. În 2008, după ce un 
grup de militari francezi a fost ucis de către 


talibani, în Franța a fost organizată o ceremonie 


funerară în memoria acestora, cu o puternică 
semnificație atât pentru națiunea franceză, cât și 
pentru forțele din cadrul misiunii. Militarii decedați 
au fost înmormântați la Domul invalizilor, lângă 
mormântul lui Napoleon. În acest fel, a fost făcută 
legătura între moartea militarilor și puternica 
tradiţie franceză a sacrificiului și onoarei. Datorită 
mediatizării acelui eveniment, două treimi din 
populaţia franceză a optat pentru retragerea 
propriilor trupe din Afganistan. 

Întreg personalul militar și civil aflat în 
diferite teatre de operaţii poartă embleme, insigne, 
medalii, grade și decoraţii. Multinationalitatea si 
multiculturalitatea impun cunoașterea semnificației 
acestora si înțelegerea faptului ca ele nu 
reprezintă doar semne distinctive între grupuri, ci 
și mijloace prin care personalul își exprimă 
mândria de face parte dintr-o anumită cultură 
militară. 

Simbolurile militare, | ceremonialele, 
medaliile, ecusoanele etc. imprimă sentimentul de 
apartenenţă la grup, care generează sentimente 
de loialitate fata de structura militară / 
organizaţională din care fac parte si fata de steag, 
insigne, embleme, uniformă, etc. Acest aspect 
este mult încurajat si susținut financiar de către 
conducerea misiunii, fiind recunoscut ca un 


instrument eficient în construirea coeziunii de grup. 


2.2.6 Simbolurile asociate misiunilor cu 
caracter secret 
In 2007, Trevor Paglen publica o carte 


interesantă, „Pot să-ţi spun, dar apoi trebuie să te 
distrug: Embleme din lumea neagră a 
Pentagonului”!?, care are ca subiect simbolistica 
emblemelor ataşate misiunilor aero-spatiale 
coordonate de Pentagon. Această carte prezintă o 
altă fateta a iconografiei militare, nu cea a 
insignelor și însemnelor militare clasice, ci cea a 


însemnelor militare rezervate misiunilor secrete. 

Caractere misterioase si simboluri criptate intriga 
mai mult decat informatiile observate in emblemele 
clasice caracteristice unităților si misiunilor 
obișnuite?. Ca si exemple putem menţiona 
emblemele diferitelor misiuni NASA care pot fi 
vizualizate în mediul on-line consacrat (Google, 


You-Tube, reviste de specialitate etc.). 


2.2.7 Simboluri negative 

Un mare număr de simboluri (embleme, 
tatuaje) contin elemente socante: schelete, oase, 
scalpuri, simbolul morţii cu coasa etc., unitatea 
respectivă fiind percepută ca fiind agresivă. În era 
războiului modern, când principiile democraţiei și 
negocierile sunt noul curent al opiniei publice 
mondiale, aceste simboluri sunt apreciate ca 
nefiind necesare. Cel de-al Doilea Război Mondial, 
împânzit de simboluri naziste, este o amintire pe 
care opinia publică mondială nu o dorește afișată 
peste tot, dar pentru cunoscătorii originii acestui 
simbol, mesajul este unul care poate fi interpretat 
și pozitiv (prosperitate, bunăstare, viata buna etc.) 
așa cum era interpretat înainte ca ororile 
nazismului să aibă un impact profund asupra 
oamenilor. Totuși, militarii, care prin natura 
profesiei sunt în confruntare directă cu moartea, 
nu ar trebui să poarte astfel de simboluri, neavând 
niciun motiv pentru a celebra acest lucru. 

Toate aspectele de manifestare a 
simbolisticii analizate, reprezintă moduri de 
manifestare a culturii militare, a modului de 
gândire specific structurilor militare si intenția de 
influențare a opiniei publice cu privire la 


particularitatile activităților specifice militare. 


Concluzii 


Simbolurile militare au un rol important în 
influențarea atitudinii populaţiei locale fata de 


prezența forțelor multinaționale precum şi a 


moralului trupelor participante la misiunile întrunite 
multinaționale de gestionare a unei situații de 
criză, putând contribui la creşterea eficienței 
operaționale, îndeplinirea misiunii primite si a 
obiectivelor planificate. 

Organizațiile militare, si mai ales prin 
participarea lor în diferite misiuni, operează într-un 
mod particular, atât la nivel conştient, cat si 
subconștient, cu un complex de simboluri, relații, 
comportamente și valori, în care un rol determinant 
îi revine comunicării militare, utilizând diverse 
simboluri. 

Simbolurile sunt extrem de importante 
pentru armatele lumii și implicit pentru Armata 
României. Ele trebuie păstrate și promovate ca 
elemenie distinctive ale culturii militare, cu accent 
pe: etosul militar (bazat pe spiritul de sacrificiu și 
de camaraderie, respect, curaj, demnitate si 
onoare), apartenenţa la un anumit set de valori 
sau la un anumit grup, specialitate sau unitate 
distincta, uniforma militara, steagul national si al 
unitatii din care face parte, simboluri de pregatire 
si de interactiune, ca instrumente de influentare a 
succesului/insuccesului in lupta si de crestere a 
moralului militarilor. 

Simbolurile militare, | ceremonialele, 
medaliile, ecusoanele etc. imprimă sentimentul de 
apartenenţă la grup, care generează sentimente 
de loialitate fata de structura 
militara/organizationala din care fac parte si fata 
de steag, insigne, embleme, uniforma, etc. Ele au 
un rol/efect psihologic asupra membrilor unui 
grup/unitate militară, reflectând un mod de 
gândire, de manifestare a mândriei si a 
recunostintei că au făcut parte dintr-o comunitate 
distinctă de militari/veterani. 

Armata României acționează permanent 
pentru conştientizarea semnificației diferitelor 
simboluri, a 


posibilelor consecințe ale 


necunoașterii sau modului gresit de aplicare a 

acestora, a efectelor asupra onoarei, demnitatii si 
credibilitatii militarilor, precum si a structurilor din 


care acestia fac parte. 

* k*k 


Simbolurile au fost încă din cele mai vechi timpuri folosite de către omenire pentru a exprima 
o serie de aspecte importante împărtășite de o comunitate, un grup în cadrul unor sisteme culturale. 
Mai ales pentru modelul cultural specific sistemului militar simbolurile sunt foarte utilizate, ele 


având câteva roluri fundamentale care i-au în calcul puterea armatei și deci a statului respectiv, 
coeziunea sa și motivarea militarului. Simbolurile devin o reflexie culturală care conturează expresia 
armatei în medul extern, expresia sa la nivel intern și expresia sa pentru indivizii ce o compun. 

Având în vedere aceste considerente, tema prezentată în articolul de fata este una de 
relevanţă și actualitate pentru înțelegerea particularitatilor culturii sistemului militar. 


COLOCVIU STRATEGIC este o publicaţie a Centrului de Studii Strategice de Apărare şi 
Securitate ce prezintă principalele rezultate ale unor studii de cercetare, sintezele unor evenimente 
ştiinţifice, opiniile şi punctele de vedere ale masteranzilor şi doctoranzilor, implicaţi în cercetarea 


ştiinţifică din domeniul apărării şi securităţii. 


COLOCVIU STRATEGIC 
Supliment al revistei Impact Strategic 
Redactor: ACS Cătălina Todor 
ISSN Online 1842-8096; ISSN-L 1841-7396 
1363/2018 


Centrul de Studii Strategice de Apărare şi Securitate 


Şos. Panduri, nr. 68-72, Sector 5, Bucureşti 
Telefon: 021.319.56.04, Fax 021.319.55.93 


e-mail: cssas@unap.ro 
http//:cssas.unap.ro 


